Max en Sergio sorg vir renbaansepieMax Verstappen en Sergio Perez. Foto: Twitter. Vergeet maar vir eers van George Russell se eerste wedrensege; dit is veel eerder die twee Red Bull-renjaers wat nou die F1-hoofopskrifte haal. Max Verstappen het laat in die Brasiliaanse Grand Prix geweier dat Sergio Perez verby hom glip sodat die Mexikaanse renjaer meer punte kon verdien. Perez is juis in ŉ kwaai tweestryd met Ferrari se Charles Leclerc op die jaerspunteleer gewikkel en ŉ bietjie meer punte sou sy veldtog om die seisoen in die tweede plek af te sluit ŉ welkome hupstoot gegee het. Verstappen se boodskap oor die spanradio was egter duideliker as Gandalf se bulderende stem in die Lord of the Rings-rolprente: Jy sal nie hier verbygaan nie! Die wêreldkampioen het terselfdertyd aangevoer dat daar ŉ rede vir sy optrede was, terwyl Perez natuurlik die hoenders in is. Volgens Jenson Button klink dit nie goed as Verstappen só praat nie. Hy het immers ŉ gulde geleentheid deur sy vingers laat glip om sy beeld onder alle F1-ondersteuners blink te poets. “As ŉ mens nie die rede vir Max se besluit hoor nie, is jou eerste gevolgtrekking natuurlik dat hy net aan sy eie belange dink en nie dié van die span nie,” het die voormalige Britse wêreldkampioen gesê. “Dink net – die wêreldkampioen wat vir sy spanmaat opsy staan sodat hy ŉ beter kans het om tweede op die punteleer te eindig. Het Red Bull dinge vooraf bespreek soos wat Max aangevoer het? Indien wel, waarom het hulle hom dan gevra om dit te doen?” Christian Horner, Red Bull-spanbaas, het egter ná die drama in São Paulo gesê dat alles in die stryd gewerp sal word om Perez se plek op die punteleer te verseker. Verstappen het ook gesê dat hy in sy spanmaat se hoek sal wees. “Abu Dhabi is die volgende avontuur wat op ons wag en ons sal natuurlik probeer om die wedren te wen, maar as daar ŉ geleentheid is om vir Sergio te help, sal ek dit doen.” Our streak of silverware comes to an end ???? We’ll regroup and aim to end 2022 on a high ???? pic.twitter.com/1aZCbbr7kP — Oracle Red Bull Racing (@redbullracing) November 14, 2022 Jaerspunteleer: Vervaardigerspunteleer: